bruksenhetsnummer
Store norske leksikon,Samfunn,Bolig og eiendom
Bruksenhetsnummer er en del av en offisiell adresse, og identifiserer en boenhet i en bygning. Bruksenhetsnummeret består av en bokstav og fire tall. Bokstaven og de to første tallene angir hvilken etasje leiligheten ligger i, og de to siste angir leilighetens nummer i etasjen, regnet fra venstre mot høyre.
Bruksenhetsnummeret, da kalt bolignummer, ble innført i Norge i 2001 som et boligadressesystem der alle leiligheter i flerboligbygg, ca. 900 000 boliger, fikk egen adresse. Bokstaven sier hvorvidt en bor i en Hovedetasje, Loftsetasje, Underetasje eller Kjelleretasje. De to første tallene sier hvilken etasje inngangen til leiligheten ligger, og de to siste er leilighetens nummer i etasjen, regnet fra venstre med klokka når man kommer inn i etasjen.Boligene merkes med en adresselapp som klistres på innsiden av karmen på boligens inngangsdør. Denne adressen skal benyttes i flyttemeldinger til Folkeregisteret og i byggemeldinger. Les mer i Store norske leksikon gårdsnummer og bruksnummer